Document ID: 31997D0100

ΑΠΟΦΑΣΗ ΤΟΥ ΣΥΜΒΟΥΛΙΟΥ της 20ής Ιανουαρίου 1997 για την τροποποίηση της απόφασης 96/613/ΚΕΠΠΑ σχετικά με την κοινή δράση που ενεκρίθη από το Συμβούλιο βάσει του άρθρου Ι.3 της συνθήκης για την Ευρωπαϊκή Ένωση σχετικά με τον έλεγχο της εξαγωγής αγαθών διπλής χρήσης (97/100/ΚΕΠΠΑ)
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Ένωσης, και ιδίως το άρθρο Ι.3,
τις γενικές κατευθυντήριες γραμμές που έδωσε το Ευρωπαϊκό Συμβούλιο της Λισαβόνας στις 26 και 27 Ιουνίου 1992,
την απόφαση 96/613/ΚΕΠΠΑ του Συμβουλίου, της 22ας Οκτωβρίου 1996, για την τροποποίηση της απόφασης 94/942/ΚΕΠΠΑ σχετικά με την κοινή δράση που ενεκρίθη από το Συμβούλιο βάσει του άρθρου Ι.3 της συνθήκης για την Ευρωπαϊκή Ένωση σχετικά με τον έλεγχο της εξαγωγής αγαθών διπλής χρήσης (1),
τη σύμβαση για την απαγόρευση της ανάπτυξης, της παραγωγής, της αποθήκευσης και της χρήσης χημικών όπλων και για την καταστροφή τους, η οποία ανοίχθηκε προς υπογραφή στο Παρίσι, στις 13 Ιανουαρίου 1993, και την οποία υπογράφουν όλα τα κράτη μέλη,
Εκτιμώντας ότι πρέπει να ενημερωθούν οι κατάλογοι των αγαθών των παραρτημάτων Ι και IV της απόφασης 96/613/ΚΕΠΠΑ,
ΑΠΟΦΑΣΙΖΕΙ:
Άρθρο 1
1. Ο κατάλογος των αγαθών διπλής χρήσης του παραρτήματος Ι της απόφασης 96/613/ΚΕΠΠΑ, που αναφέρεται στο άρθρο 1 της εν λόγω απόφασης και στο άρθρο 3 παράγραφος 1 του κανονισμού (ΕΚ) αριθ. 3381/94 του Συμβουλίου, της 19ης Δεκεμβρίου 1994, περί κοινοτικού καθεστώτος ελέγχου της εξαγωγής αγαθών διπλής χρήσης από την Κοινότητα (2), τροποποιείται σύμφωνα με το παράρτημα Ι.
2. Το παράρτημα IV της απόφασης 96/613/ΚΕΠΠΑ, που αναφέρεται στο άρθρο 4 της εν λόγω απόφασης και στο άρθρο 19 παράγραφος 1 στοιχείο β) του κανονισμού (ΕΚ) αριθ. 3381/94, τροποποιείται σύμφωνα με το παράρτημα ΙΙ.
Άρθρο 2
Η παρούσα απόφαση δημοσιεύεται στην Επίσημη Εφημερίδα.
Άρθρο 3
Η παρούσα απόφαση αρχίζει να ισχύει από την ημέρα της δημοσίευσής της.
Η παρούσα απόφαση εφαρμόζεται από τις 29 Απριλίου 1997.
Βρυξέλλες, 20 Ιανουαρίου 1997.

Labels: 7
3
5